rejauldu/bengali-wikipedia huggingface dataset:
হের্টা, বার্লিনার স্পোর্ট-ক্লাব ইভি (সাধারণত হের্টা বিএসসি (), হের্টা বার্লিন, হের্টা বিএসসি বার্লিন অথবা শুধুমাত্র হের্টা নামে পরিচিত) হচ্ছে বার্লিন ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৮৯২ সালের ২৫শে জুলাই তারিখে প্রতিষ্ঠিত হয়েছে। হের্টা বিএসসি তাদের সকল হোম ম্যাচ বার্লিনের ওলিম্পিয়াস্টাডিওনে খেলে থাকে; যার ধারণক্ষমতা হচ্ছে ৭৪,৬৪৯। বর্তমানে এই ক্লাবের ম্যানেজারের দায়িত্ব পালন করছেন ব্রুনো লাবাডিয়া এবং সভাপতির দায়িত্ব পালন করছেন ভার্নার গেগেনবাউর। বেলজীয় রক্ষণভাগের খেলোয়াড় দেদ্রিক বোয়াতা এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, হের্টা বিএসসি এপর্যন্ত ৭টি শিরোপা জয়লাভ করেছে; যার মধ্যে ২টি জার্মান ফুটবল চ্যাম্পিয়নশিপ, ৩টি ২. বুন্দেসলিগা এবং ২টি ডিএফবি-লিগাপোকাল শিরোপা রয়েছে।  অর্জন ঘরোয়া  জার্মান চ্যাম্পিয়ন:  চ্যাম্পিয়ন: ১৯৩০, ১৯৩১  রানার-আপ: ১৯২৬, ১৯২৭, ১৯২৮, ১৯২৯, ১৯৭৫  ২. বুন্দেসলিগা:  চ্যাম্পিয়ন: ১৯৯০, ২০১১, ২০১৩  রানার-আপ: ১৯৮২  ডিএফবি-লিগাপোকাল:  চ্যাম্পিয়ন: ২০০১, ২০০২  রানার-আপ: ২০০০  ডিএফবি-পোকাল:  রানার-আপ: ১৯৭৭, ১৯৭৯, ১৯৯৩  ইউরোপীয়  উয়েফা কাপ:  সেমি ফাইনাল: ১৯৭৮–৭৯  আঞ্চলিক  বার্লিন/ব্রান্ডেনবুর্গ(−১৯৩৩):  চ্যাম্পিয়ন (১২): ১৯০৬, ১৯১৫, ১৯১৭, ১৯১৮, ১৯২৫, ১৯২৬, ১৯২৭, ১৯২৮, ১৯২৯, ১৯৩০, ১৯৩১, ১৯৩৩  রানার-আপ: ১৯১৪, ১৯১৬  গাউলিগা বার্লিন-ব্রান্ডেনবুর্গ:  চ্যাম্পিয়ন: ১৯৩৫, ১৯৩৭, ১৯৪৪  রানার-আপ: ১৯৩৪, ১৯৩৮, ১৯৩৯, ১৯৪১  ওবারলিগা বার্লিন (১৯৪৫–৬৩):  চ্যাম্পিয়ন: ১৯৫৭, ১৯৬১, ১৯৬৩  রানার-আপ: ১৯৬০, ১৯৬২  আঞ্চলিকলিগা বার্লিন: (২য়)  চ্যাম্পিয়ন: ১৯৬৬, ১৯৬৭, ১৯৬৮  অপেশাদার-ওবারলিগা বার্লিন: (৩য়)  চ্যাম্পিয়ন: ১৯৪৯, ১৯৮৭, ১৯৮৮  রানার-আপ: ১৯৫৪   বার্লিন কাপ: (৩য়-৪র্থ)  চ্যাম্পিয়ন (১৩): ১৯২০, ১৯২৪, ১৯২৮, ১৯২৯, ১৯৪৩, ১৯৫৮, ১৯৫৯, ১৯৬৬, ১৯৬৭, ১৯৭৬, ১৯৮৭, ১৯৯২, ২০০৪  রানার-আপ: ২০০৬  তথ্যসূত্র  বহিঃসংযোগ    বিষয়শ্রেণী:হের্টা বিএসসি বিষয়শ্রেণী:বুন্দেসলিগার ক্লাব বিষয়শ্রেণী:জার্মানির ফুটবল ক্লাব বিষয়শ্রেণী:১৮৯২-এ জার্মানিতে প্রতিষ্ঠিত বিষয়শ্রেণী:১৮৯২-এ প্রতিষ্ঠিত ফুটবল ক্লাব বিষয়শ্রেণী:২. বুন্দেসলিগার ক্লাব
গঙ্গা তালাও (সাধারণত মহা পাত্র নামেও পরিচিত) মরিশাস দ্বীপে অবস্থিত সাভানে জেলার একটি নির্জন পাহাড়ী এলাকায় অবস্থিত একটি হ্রদ। এটি সমুদ্রপৃষ্ঠ থেকে ১৮০০ ফুট উপরে। এটি মরিশাসের সবচেয়ে পবিত্র হিন্দু স্থান বলে মনে করা হয়। “সাগর শিব মন্দির” হ্রদটির তীরে অবস্থিত এবং এটি ভগবান শিবের কাছে নিবেদিত। ভগবান হনুমান, দেবী গঙ্গা এবং গ্র্যান্ড ব্যাসিনের সাথে পালনকর্তা গণেশ সহ অন্যান্য দেবদেবীর নিবেদিত মন্দির দেখতে এই হ্রদের কাছে প্রতিবছর আসে দেশি বিদেশি অনেক দর্শনার্থী। শিবরাত্রি সময়, মরিশাসের অনেক তীর্থযাত্রী তাদের বাড়ি থেকে হ্রদে খালি পায়ে হেঁটে এসে  ভগবান শিবের পূজা করে থাকে। এই মন্দিরে অবস্থিত “মঙ্গল মহাদেব” ভগবান শিবের মূর্তি যা মারিশাসের সবচেয়ে বড় মূতি। মূতিটির উচ্চতা ৩৩ মিটার। এছাড়াও এখানে অবস্থিত সমান উচ্চতার দুর্গা মূতি রয়েছে যা বিশ্বের সবচেয়ে বড় দুর্গা মূতি।   গ্যালারি   তথ্যসূত্র  বিষয়শ্রেণী:মরিশাসের হ্রদ বিষয়শ্রেণী:মরিশাসে হিন্দুধর্ম বিষয়শ্রেণী:মরিশাসের হিন্দু মন্দির বিষয়শ্রেণী:মরিশাসে ভারতীয় অধিবাসীরা বিষয়শ্রেণী:পবিত্র হ্রদ
রাউল জোনাস স্তেফেন্স (; জন্ম: ২৮ জুলাই ১৯৯৭; রাউল স্তেফেন্স নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগোর হয়ে গোলরক্ষক হিসেবে খেলেন।  প্রারম্ভিক জীবন রাউল জোনাস স্তেফেন্স ১৯৯৭ সালের ২৮শে জুলাই তারিখে ব্রাজিলের লাগোয়া দোস ত্রেস কান্তোসে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:এস্পোর্তে ক্লাব জুভেনটুডের খেলোয়াড়
ডিলে নামগিয়াল বরফুংপা (ডিলে কাজী বরফুংপা) একজন ভারতীয় রাজনীতিবিদ।  তিনি ২৭ নম্বর গ্যাংটক নির্বাচনী এলাকা থেকে প্রতিদ্বন্দ্বিতা করেন এবং ২০২৪ সালের সাধারণ নির্বাচনে জয়ী হন। তিনি সিকিমের বিধানসভার সদস্য। তিনি তার যৌবনকাল থেকেই রাজনীতিতে যোগ দিয়েছিলেন এবং সর্বদা সিকিমের জনগণের সেবা করেছিলেন। তিনি নগর উন্নয়ন বিভাগ এবং খাদ্য ও বেসামরিক পরিষেবা বিভাগের উপদেষ্টা।   রাজনৈতিক জীবন  ডিলে নামগিয়াল বারফুংপা সিকিম প্রদেশ কংগ্রেস কমিটির (এসপিসিসি, ভারতীয় জাতীয় কংগ্রেসের সিকিম শাখা) প্রাক্তন সদস্য ছিলেন, যার নেতৃত্ব ছিলেন নর বাহাদুর ভান্ডারী। বরফুংপা রুমটেক নির্বাচনী এলাকা থেকে সিকিম বিধানসভা আসনে প্রতিদ্বন্দ্বিতা করেছিলেন, কিন্তু ক্ষমতাসীন দল সিকিম ডেমোক্রেটিক ফ্রন্ট (এসডিএফ) এর প্রার্থীর কাছে তিনি পরাজিত হন। এই নির্বাচনের পর, তিনি ২০০৪ থেকে ২০০৮ সালের কোন এক সময়ে SPCC থেকে বিচ্ছিন্ন হয়ে যান।  ২০২২ সালের মার্চ মাসে ডিলে নামগিয়াল বারফুংপা সিকিম ক্রান্তিকারী মোর্চার সাথে SNPP-এর একীভূতকরণের ঘোষণা দেন। বারফুংপা SNPP-এর কার্যনির্বাহী সদস্য এবং দলীয় সমর্থকদের সঙ্গে SKM-এ যোগ দেন।   তথ্যসূত্র   বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:১৯৬৫-এ জন্ম বিষয়শ্রেণী:গ্যাংটক জেলার ব্যক্তি বিষয়শ্রেণী:সিকিম বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:সিকিমের ভারতীয় জাতীয় কংগ্রেসের রাজনীতিবিদ
কৈলাশ রাধাবাই সুব্বারায়ণ, বিবাহপূর্ব নাম কুদমুল (২২শে এপ্রিল ১৮৯১ - ১৯৬০) একজন ভারতীয় রাজনীতিবিদ, নারী অধিকার কর্মী এবং সমাজ সংস্কারক ছিলেন। তিনি ছিলেন ভারতীয় রাজনীতিবিদ পি. সুব্বারায়ণের স্ত্রী এবং মোহন কুমারমঙ্গলম, পরমশিব প্রভাকর কুমারমঙ্গল ও পার্বতী কৃষ্ণনের মা। তিনি সর্বভারতীয় মহিলা সম্মেলনের সদস্য হিসাবেও কাজ করেছিলেন। তিনি রাজ্যের কাউন্সিলের প্রথম মহিলা সদস্য ছিলেন।   প্রারম্ভিক জীবন ও শিক্ষা  রাধাবাই সুব্বারায়ণের জন্ম ম্যাঙ্গালোরে। তাঁর বাবার নাম রাও সাহেব কুদমুল রঙ্গা রাও। তিনি চিত্রপুর সারস্বত ব্রাহ্মণ সম্প্রদায়ের অন্তর্ভুক্ত ছিলেন। তিনি ম্যাঙ্গালোরে বিদ্যালয়ে পড়াশোনা করেছিলেন এবং প্রেসিডেন্সী কলেজ, চেন্নাই থেকে স্নাতক ডিগ্রি লাভ করেন। অল্প বয়সে বিধবা হবার পর, ১৯১২ সালে, রাধাবাই কুমারমঙ্গলমের জমিদার পি. সুব্বারায়ণকে নিজ বর্ণের বাইরে গিয়ে পুনর্বিবাহ করেন, তিনি পরে মাদ্রাজের মুখ্যমন্ত্রী হয়েছিলেন (১৯২৬ - ১৯৩০)। এই দম্পতির তিন ছেলে ও এক মেয়ে ছিল। এর পরে তিনি অক্সফোর্ডের সোমারভিল কলেজ থেকে স্নাতকোত্তর করেন।   কর্মজীবন  রাধাবাই ছিলেন মাদ্রাজ বিশ্ববিদ্যালয়ের সেনেটের একজন নির্বাচিত সদস্য। তিনি সর্বভারতীয় মহিলা সম্মেলনের সদস্য হিসাবেও কাজ করেছিলেন। ১৯৩০ সালের গোলটেবিল বৈঠকে), তিনি এবং জাহানারা শাহনেওয়াজ, সম্মেলনে মনোনীত নারী সংগঠনের একমাত্র দুই সক্রিয় সদস্য ছিলেন; তাঁরা আইনসভায় মহিলাদের জন্য ৫ শতাংশ সংরক্ষণের পক্ষে সওয়াল দিয়েছিলেন। কিন্তু শেষ পর্যন্ত তাঁরা ব্যর্থ হন। তিনি দ্বিতীয় গোলটেবিল সম্মেলনেও অংশ নিয়েছিলেন। সেখানেও তিনি মহিলাদের জন্য পাঁচ শতাংশ সংরক্ষণ দাবি করেন। সংরক্ষণের বিষয়ে জনমত যাচাই করার জন্য লোথিয়ান কমিটি নিযুক্ত করা হয়েছিল। রাধাবাই সেই কমিটির একটি অংশ ছিলেন।  ১৯৩৭ সালে, রাধাবাই ভারতীয় জাতীয় কংগ্রেসের প্রার্থী হিসেবে একটি সাধারণ আসনে প্রতিদ্বন্দ্বিতা করতে চেয়েছিলেন। কিন্তু মাদ্রাজ প্রাদেশিক অভ্যর্থনা কমিটির চেয়ারম্যান তাঁকে সমর্থন করতে অস্বীকার করেন। যখন সুব্বারায়ণ চক্রবর্তী রাজাগোপালাচারীকে এই বিষয়ে প্রশ্ন করেছিলেন, তিনি উত্তর দেন:  যাইহোক, রাধাবাই ১৯৩৮ সালে একটি সাধারণ নির্বাচনী এলাকা থেকে বিনা প্রতিদ্বন্দ্বিতায় রাজ্যসভায় নির্বাচিত হন। এইভাবে তিনি রাজ্যের কাউন্সিলের প্রথম মহিলা সদস্য হন।   টীকা   বিষয়শ্রেণী:প্রেসিডেন্ট কলেজ, চেন্নাইয়ের প্রাক্তন শিক্ষার্থী বিষয়শ্রেণী:১৮৯১-এ জন্ম বিষয়শ্রেণী:১৯৬০-এ মৃত্যু বিষয়শ্রেণী:মাঙ্গলুরুর ব্যক্তি বিষয়শ্রেণী:ভারতীয় নারী অধিকারকর্মী বিষয়শ্রেণী:ভারতীয় নারী সক্রিয়কর্মী বিষয়শ্রেণী:১৯শ শতাব্দীর ভারতীয় নারী বিষয়শ্রেণী:১৯শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:কর্ণাটকের রাজনীতিতে নারী
বাংলাদেশ হাওর ও জলাভূমি উন্নয়ন অধিদপ্তর  এটি একটি সরকারী বোর্ড যা বাংলাদেশের জলাভূমি এবং হাওর এর ব্যবস্থাপনা ও নিয়ন্ত্রণের জন্য কাজ করে থাকে। এর সদরদপ্তর  ঢাকা, বাংলাদেশ এ অবস্থিত।   ইতিহাস  বাংলাদেশ সরকার ২২ ফেব্রুয়ারি ১৯৭৭ তারিখে হাওর উন্নয়ন বোর্ড গঠন করে একটি অধ্যাদেশ পাস করে। ১১ সেপ্টেম্বর ২০০০ সালে এটি রাষ্ট্রপতির আদেশে বাংলাদেশ হাওর ও জলাভূমি উন্নয়ন অধিদপ্তরটি পুনর্গঠন করা হয়।   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর বিষয়শ্রেণী:২০০০-এ বাংলাদেশে প্রতিষ্ঠিত বিষয়শ্রেণী:২০০০-এ প্রতিষ্ঠিত সরকারি সংস্থা
মুক্তি মৈত্রী কুষ্টিয়ার চৌড়হাস মোড়ে অবস্থিত একটি ভাস্কর্য বা স্মৃতিসৌধ। এটি মুক্তি মিত্র নামেও পরিচিত। ১৯৭১ সালের ১০ ডিসেম্বর পাকিস্তানি সেনাদের সঙ্গে যুদ্ধের সময় মিত্র বাহিনীর অনেক সেনা নিহত হয়। পরেরদিন ১১ ডিসেম্বর মিত্রবাহিনীর পাল্টা আক্রমণে পাকিস্তানি সেনাবাহিনী পরাজিত হয় এবং কুষ্টিয়া শত্রু মুক্ত হয়। এই স্মৃতি ধরে রাখতে ১৯৯০ সালে স্মৃতিসৌধ নির্মাণের উদ্যোগ গ্রহণ করা হয়েছিল। এটি বাংলাদেশে মিত্রবাহিনীর সদস্যদের স্মরণে নির্মিত সর্বপ্রথম স্মৃতিস্তম্ভ।   প্রেক্ষাপট ও ইতিহাস   ১৯৭১ সালের ১০ ডিসেম্বর কুষ্টিয়ার চৌড়হাসে পাকিস্তানি সেনাবাহিনীর সঙ্গে যুদ্ধে মিত্র বাহিনীর অনেক সেনা নিহত হন। ধ্বংস হয়ে যায় কয়েকটি ট্যাংক ও একটি বিমান। পরেরদিন ১১ ডিসেম্বর মিত্রবাহিনীর পাল্টা আক্রমণে পাকিস্তানি সেনাবাহিনী পরাজিত হয়। প্রতিবছর ১১ ডিসেম্বর কুষ্টিয়া জেলায় কুষ্টিয়া মুক্ত দিবস উদযাপিত হয়।  এ স্মৃতি ধরে রাখতে ১৯৯০ সালে চৌড়হাস মোড়ে একটি স্মৃতিস্তম্ভ তৈরির উদ্যোগ গ্রহণ করা হয়। কিন্তু দফায় দফায় নকশা পরিবর্তন এবং অর্থনৈতিক ও বিভিন্ন জটিলতার কারণে তা বাস্তবায়ন হয়নি। উদ্যোগ নেওয়ার প্রায় ২৫ বছর পর ২০১৫ সালে নির্মাণ কাজ শেষ হয়। নাম দেওয়া হলো মুক্তি মৈত্রী। ভারতের ত্রিপুরা রাজ্যের গভর্নর তথাগত রায় ২০১৫ সালে ১০ ডিসেম্বর উদ্বোধন করেন।  উদ্ভোধনের এই অনুষ্ঠানে উপস্থিত ছিলেন তৎকালীন মুক্তিযুদ্ধ বিষয়ক মন্ত্রী আ. ক. ম. মোজাম্মেল হক, আওয়ামী লীগের যুগ্ম সাধারণ সম্পাদক ও কুষ্টিয়া-৩ আসনের সাবেক সংসদ সদস্য মাহবুবউল আলম হানিফ, কুষ্টিয়া-৪ আসনের সাবেক সংসদ সদস্য আব্দুর রউফ, ইসলামী বিশ্ববিদ্যালয়ের ১১তম উপাচার্য আব্দুল হাকিম সরকার, তৎকালীন কুষ্টিয়া জেলা প্রশাসক সৈয়দ বেলাল হোসেন, জেলা পরিষদের প্রশাসক জাহিদ হোসেন জাফর, কুষ্টিয়া জেলা আওয়ামী লীগের সভাপতি আলহাজ সদর উদ্দিন খান ও সাধারণ সম্পাদক আজগর আলীসহ জেলা ও উপজেলার মুক্তিযোদ্ধা কমান্ডারবৃন্দ উপস্থিত ছিলেন।   গঠনশৈলী   একটি উঁচু ও দৃঢ় মঞ্চের উপরে একটি ট্যাংক রয়েছে। ট্যাংকের মাঝে ও মঞ্চের পূর্ব দিক থেকে ১টি করে মোট ২টি কলাম উপরে একটি যুদ্ধ বিমান রয়েছে।  থাম্ব  স্তম্ভের চারপাশে মোট ৭টি ম্যুরাল রয়েছে। প্রথমেই রয়েছে বাংলাদেশের সাবেক রাষ্ট্রপতি শেখ মুজিবুর রহমান ও ভারতের সাবেক প্রধানমন্ত্রী ইন্দিরা গান্ধী প্রতিকৃতি। এরপর রয়েছে শেখ মুজিবের সাতই মার্চের ভাষণ চিত্র, মুজিবনগর সরকারের অস্থায়ী রাষ্ট্রপতি সৈয়দ নজরুল ইসলাম ও প্রধানমন্ত্রী তাজউদ্দীন আহমদের প্রতিকৃতি। এছাড়াও আলাদাভাবে রয়েছে জাতীয় চার নেতার প্রতিকৃতি, স্বাধীন বাংলাদেশের অস্থায়ী রাজধানী মুজিবনগর স্মৃতিসৌধের চিত্র। যুদ্ধবিমান ও ট্যাংক সংবলিত স্তম্ভসহ কুষ্টিয়া শহর হানাদার মুক্ত করতে গিয়ে যুদ্ধে ক্ষতিগ্রস্ত ট্যাঙ্কের উপর বিজয়োল্লাসিত উৎসুক জনতার ছবি। রয়েছে একাত্তর সালের ১৬ ডিসেম্বর তৎকালীন রেসকোর্স ময়দানে পাকিস্তানি বাহিনীর আত্মসমর্পণের ঐতিহাসিক চিত্র ও সাতজন বীরশ্রেষ্ঠর প্রতিকৃতি। ২০২৪ সালের ৫ই আগস্ট শেখ হাসিনা পদত্যাগের পর স্থাপনাটি কিঞ্চিৎ ক্ষতিগ্রস্থ হয়।   তথ্যসূত্র    বহিঃসংযোগ        বিষয়শ্রেণী:কুষ্টিয়ার ভাস্কর্য বিষয়শ্রেণী:কুষ্টিয়ার স্মৃতিস্তম্ভ ও স্মারকবিষয়শ্রেণী:২০১৫-এ বাংলাদেশে প্রতিষ্ঠিত বিষয়শ্রেণী:২০১৫-এর ভাস্কর্য বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:কুষ্টিয়ার স্মৃতিস্তম্ভ ও স্মারক
জন বিন () ছিলেন একজন অভিযাত্রী ও নাবিক যিনি হাডসন'স বে কোম্পানিতে নিযুক্ত ছিলেন এবং প্রিন্স অফ ওয়েলস দুর্গ সমুদ্রযাত্রায় জড়িত ছিলেন।  ১৭৫১ থেকে ১৭৫৩ সাল পর্যন্ত বিন চার্চিল স্লুপে দ্বিতীয় সঙ্গী ছিলেন। চার্চিলের দায়িত্বের একটি অংশ ছিল এস্কিমোদের সাথে উত্তরে গ্রীষ্মকালীন বাণিজ্য ভ্রমণের উপকূল অন্বেষণ করা। এই তিন সমুদ্রযাত্রায় এটি সম্পন্ন করার কোনও গুরুতর প্রচেষ্টা করা হয়নি।  এই বছরগুলোর পরে, বিনকে স্লুপের মাস্টার করা হয় এবং ১৭৫৫ এবং ১৭৫৬ সালে গ্রীষ্মকালে ব্যাপকভাবে অনুসন্ধান করা হয়। তার বিস্তারিত জার্নালগুলি বিপজ্জনক উপকূলে তার অনুসন্ধানের কথা বলে এবং একজন সম্পদশালী ও সাহসী ব্যক্তি হিসাবে তাকে দেখা যায়।   বহি:সংযোগ     বিষয়শ্রেণী:হাডসন‌'স বে কোম্পানির ব্যক্তি বিষয়শ্রেণী:কানাডার অভিযাত্রী বিষয়শ্রেণী:১৮শ শতাব্দীর অভিযাত্রী
thumb|140px|ভেন চিত্রের মাধ্যমে ঘটনা সমূহের প্রকাশ, যখন A, B -এর উপগুচ্ছ। কোনো দৈব পরীক্ষা-এর নমুনাক্ষেত্র-এর উপগুচ্ছকে ঘটনা বলা হয়। কোনো দৈব পরীক্ষায় দুটি ছক্কা যদি একসাথে নিক্ষেপ করা হয়, তবে এর নমুনাক্ষেত্র হবে -  একে সমগ্র সম্ভাব্য ফলাফল বলে। দুটি ছক্কা নিটাল হলে প্রতিটি বিন্দুর ঘটার সম্ভাবনা সমান। এক্ষেত্রে এদের সমসম্ভাব্য ফলাফল বলা হয়।  এখন যদি শর্ত দেয়া হয়, যে দুটি ছক্কার প্রথমটি 6 হতে হবে, তখন নমুনাক্ষেত্রের উপগুচ্ছ B ={(6, 1), (6, 2), (6, 3), (6, 4), (6, 5), (6, 6)} হবে একটি ঘটনা। এখানে ৬টি বিন্দু B ঘটনার স্বপক্ষে আছে।  আবার ছক্কার দুটিতে A = (6, 1) পড়লে E = (6, 2) একই সাথে ঘটতে পারে না। সেজন্য A এবং E কে পরস্পর বিচ্ছিন্ন ঘটনা বলতে পারি।   বহিঃসংযোগ   Events   বিষয়শ্রেণী:সম্ভাবনা তত্ত্ব বিষয়শ্রেণী:পরীক্ষা (সম্ভাবনা তত্ত্ব)
সান্তো দোমিঙ্গো ( অর্থ "সাধু ডোমিনিক"), আনুষ্ঠানিকভাবে সান্তো দোমিঙ্গো দে গুসমান, উত্তর আমেরিকার ক্যারিবীয় সামুদ্রিক অঞ্চলের দ্বীপরাষ্ট্র ডোমিনিকান প্রজাতন্ত্রের রাজধানী এবং বৃহত্তম নগরী। জনসংখ্যার দিক দিয়ে এটি ক্যারিবীয় অঞ্চলের সর্ববৃহৎ মহানগরী। ২০১০ সালে এর জনসংখ্যা ছিল প্রায় ৯ লক্ষ ৬৫ হাজার।  ২৯০৬,৬০৭ এ বৃদ্ধি পায় যখন এর পার্শ্ববর্তী মহানগর এলাকায় অন্তর্ভুক্ত ছিল। শহরটি ডিস্ট্রাকো নাসিওনাল ("ডিএন", "ন্যাশনাল ডিস্ট্রিক্ট") এর সীমানাগুলির সাথে স্বতঃস্ফূর্ত এবং সান্তো দোমিঙ্গো প্রদেশের তিনপাশে অবস্থিত। ১৪৯৬ সালে বারাথোলোমে কলম্বাস কর্তৃক প্রতিষ্ঠিত ওজামা নদীটির পূর্ব তীরে এবং তারপর ১৫০২ সালে নদীর পশ্চিম তীরে নিকোলাস দে ওভান্দো সরানো হয়, এটি আমেরিকাতে প্রাচীনতম স্থায়ী বাসিন্দা ইউরোপীয় বসতি এবং প্রথম আসন ছিল। নিউ ওয়ার্ল্ড স্প্যানিশ ঔপনিবেশিক শাসনের সান্তো দোমিঙ্গো প্রথম বিশ্ববিদ্যালয়, ক্যাথিড্রাল, দুর্গ, মঠ এবং নিউ ওয়ার্ল্ড এর দুর্গ স্থান। ইউনেস্কো কর্তৃক শহরটির ঔপনিবেশিক অঞ্চলকে ওয়ার্ল্ড হেরিটেজ সাইট হিসাবে ঘোষণা করা হয়। ডোমিনিকান প্রজাতন্ত্রের স্বৈরশাসক রাফায়েল ট্রুজিলোর পরে রাজধানী নামকরণের পর ১৯৩৬ থেকে ১৯৬১ সাল পর্যন্ত সান্তো ডোমিঙ্গো সিউদাদ ট্রুজিলো (স্প্যানিশ ভাষায়: সজুদা তুইসিয়ো নামে পরিচিত ছিলেন। তার হত্যাকাণ্ডের পর, শহরটি তার আসল নাম পুনরায় চালু করে।  সান্তো দোমিঙ্গো শহরের ডোমিনিকান প্রজাতন্ত্রের সাংস্কৃতিক, আর্থিক, রাজনৈতিক, বাণিজ্যিক ও শিল্পকৌশল কেন্দ্র। এটি দেশের সবচেয়ে গুরুত্বপূর্ণ শিল্প শহরে অবস্থিত। সান্তো দোমিঙ্গো দেশের প্রধান বন্দর হিসেবেও কাজ করে। ওজামা নদীর মুখোমুখি শহরটির আশ্রয় বৃহত্তম জাহাজ মিটিয়ে দেয়, এবং পোর্ট ভারী যাত্রী ও মালবাহী ট্র্যাফিক উভয় পরিচালনা করে। তাপমাত্রা উচ্চ বছর বৃত্তাকার, শীতকালে সময় ঠান্ডা বাতাস সঙ্গে।  ডোমিনিকান প্রজাতন্ত্র রাজধানী দক্ষিণ ইস্পানিওরাতে ক্যারিবিয়ান সাগরের মুখোমুখি একটি বন্দর শহর। রপ্তানি পোর্ট যেমন চিনি, কোকো ইত্যাদি। ১৪৯৬ কলম্বাস ভাই বারতোলোমো প্রতিষ্ঠিত হয়। এটি স্পেনের নতুন বিশ্বযুদ্ধের মূল ভিত্তি, নিষ্পত্তি ১৫১৪ সালে আর্কিটেকচারের একটি চ্যাপেল রয়েছে, যুক্তরাষ্ট্রে সান্তো দোমিঙ্গোর প্রাচীনতম বিশ্ববিদ্যালয় (১৫৩৮ সালে প্রতিষ্ঠিত)। ১৬ শতকের প্রথম দিকে অনেকগুলি ভবন পুরাতন শহরে অবস্থিত, এটি ইউনেস্কো ওয়ার্ল্ড হেরিটেজ সাইট হিসাবে মনোনীত করা হয়। এটি ১৯৩০ সালে হারিকেন আক্রমণ দ্বারা ধ্বংস হয়, কিন্তু তারপর এটি পুনর্নির্মিত করা হয়েছিল। এটি রাষ্ট্রপতি ট্রুজিলো ডিকটেটরশিপের (1936 - ১ ৯ ৬১) সময় সিউদাদ ট্রুজিলাকে বলা হয়। ২,৫৮২ হাজার মানুষ (২০১০)  গ্যালারী  তথ্যসূত্র  বহিঃসংযোগ     বিষয়শ্রেণী:সান্তো দোমিঙ্গো বিষয়শ্রেণী:উত্তর আমেরিকার রাজধানী বিষয়শ্রেণী:ক্যারিবীয় অঞ্চলের রাজধানী
সুনীথা আলী (জন্ম ২৮ মে ১৯৭৭) একজন মালদ্বীপীয় চারুলিপিকার, অভিনেত্রী ও প্রযোজক।   জীবনের প্রথমার্ধ  সুনীতা আলী ২৮ মে ১৯৭৭ সালে উকুলহাসে জন্মগ্রহণ করেন।  তার বাবা একজন জেলে এবং তার মা একজন গৃহকর্মী।  আলি তার শৈশবের বেশিরভাগ সময় কাটিয়েছেন, একটি মেলোড্রামাটিক পরিবেশে, বলিউডের গানের সুরে নেচে।     তথ্যসূত্র   বিষয়শ্রেণী:মালের ব্যক্তি বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মালদ্বীপীয় চলচ্চিত্র অভিনেত্রী বিষয়শ্রেণী:২১শ শতাব্দীর মালদ্বীপীয় অভিনেত্রী
তৃতীয় জেমস হ্যারিসন কোবার্ন (; ৩১শে আগস্ট, ১৯২৮ - ১৮ই নভেম্বর, ২০০২) ছিলেন একজন মার্কিন চলচ্চিত্র অভিনেতা। তিনি সত্তরের অধিক চলচ্চিত্রে অভিনয় করেছেন এবং শতাধিক টেলিভিশন নাটকে অভিনয় করেছেন। ১৯৯৯ সালে অ্যাফ্লিকশন চলচ্চিত্রে গ্লেন হোয়াইটহাউজ চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার জয় করেন।  তার অভিনীত উল্লেখযোগ্য চলচ্চিত্রসমূহ হল দ্য ম্যাগনিফিসেন্ট সেভেন, হেল ইজ ফর হিরোজ, দ্য গ্রেট এসকেপ, চেরাড, আওয়ার ম্যান ফ্লিন্ট, ইন লাইক ফ্লিন্ট, ডাক, ইউ সাকার!, প্যাট গেরেট অ্যান্ড বিলি দ্য কিড, এবং ক্রস অব আয়রন। কোবার্ন পিক্সার ফিল্মসের মনস্টার্স ইনকর্পোরেশন ছবিতে মিস্টার ওয়াটারনুজ চরিত্রে কণ্ঠ দেন।  তথ্যসূত্র   বহিঃসংযোগ            বিষয়শ্রেণী:১৯২৮-এ জন্ম বিষয়শ্রেণী:২০০২-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ওয়েস্টউড ভিলেজ মেমোরিয়াল পার্ক সেমেটারিতে সমাহিত বিষয়শ্রেণী:নেব্রাস্কার অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:সুয়েডীয় বংশোদ্ভূত মার্কিন ব্যক্তি বিষয়শ্রেণী:স্ক্যান্ডিনেভীয় বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলেসের প্রাক্তন শিক্ষার্থী বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি বিষয়শ্রেণী:বেভারলি হিল্‌স, ক্যালিফোর্নিয়ার অভিনেতা
"দ্য হিরো'স রিটার্ন" ব্রিটিশ রক ব্যান্ড পিংক ফ্লয়েডের ১৯৮৩ সালে প্রকাশিত দ্বাদশ স্টুডিও অ্যালবাম দ্য ফাইনাল কাট-এর ৬ষ্ঠ ট্র্যাক।  গানটি দ্য ফাইনাল কাট অ্যালবামের অন্য একটি ট্র্যাকের সাথে পূর্ববর্তী দ্য ওয়াল (পরে "টিচার, টিচার" শিরোনামে) থেকে অ্যালবামে অন্তর্ভুক্তির জন্য প্রত্যাখ্যান হয়েছিল। গিটারবাদক ডেভিড গিলমোর গানের এই পুনর্ব্যবহারের বিরোধিতা করেছিলেন, তিনি মনে করেন, গান গুলি যদি "দ্য ওয়াল  অ্যালবামের জন্য যথেষ্ট ভাল না হয় তবে এখন কেন যথেষ্ট ভাল?"  অ্যালবামের অন্যান্য ট্র্যাকগুলির মতো, "দ্য হিরো'স রিটার্ন" একটি যুদ্ধবিরোধী গান। গানটির লিরিক সম্পূর্ণরূপে "টিচার, টিচার" ডেমো সংস্করণ থেকে নতুন রূপে লেখা।  দ্য ফাইনাল কাট অ্যালবাম সংস্করণে ছিল না এমন অতিরিক্ত "দ্য হিরো'স রিটার্ন"-এর শ্লোক বি-সাইডে "নট নও জন" ট্র্যাকের বিপররীতে পুনরায় "দ্য হিরো'স রিটার্ন (অংশ ১ ও ২)" হিসাবে প্রকাশিত হয়। এছাড়াও, একককে এ-সাইড হিসেবে মুক্তি না দেওয়া সত্ত্বেও, "দ্য হিরো'স রিটার্ন" মার্কিন যুক্তরাষ্ট্রে বিলবোর্ড মেইনস্ট্রিম রক চার্টে #৩১তম স্থানে অবস্থান নিয়েছিল।  কর্মিবৃন্দ  রজার ওয়াটার্স – মূল কণ্ঠ, বেস, সিন্থেজাইজার, টেপ এফেক্ট, অ্যাকোস্টিক গিটার  ডেভিড গিলমোর – লিড ও রিদম গিটার  নিক মেইসন – ড্রাম, ঘাতবাদ্য  সাথে:  অ্যান্ডি বোউন – ইয়ামাহা ইলেকট্রিক পিয়ানো  তথ্যসূত্র  উৎস  বহিঃসংযোগ  বিষয়শ্রেণী:১৯৮৩-এর গান বিষয়শ্রেণী:পিংক ফ্লয়েডের গান বিষয়শ্রেণী:Hard rock ballads বিষয়শ্রেণী:যুদ্ধবিরোধী গান বিষয়শ্রেণী:রজার ওয়াটার্স রচিত গান বিষয়শ্রেণী:রজার ওয়াটার্স প্রযোজিত গানের রেকর্ডিং বিষয়শ্রেণী:দ্য ওয়াল (রক অপেরা)
২০২৪ নেদারল্যান্ডস টি২০আই ত্রি-দেশীয় সিরিজ হল একটি ক্রিকেট টুর্নামেন্ট যা ২০২৪ সালের মে মাসে নেদারল্যান্ডসে অনুষ্ঠিত হয়েছিল। এটি একটি ত্রিদেশীয় সিরিজ যাতে নেদারল্যান্ডস, আয়ারল্যান্ড এবং স্কটল্যান্ড পুরুষদের ক্রিকেট দল জড়িত, ম্যাচগুলি টি-টোয়েন্টি আন্তর্জাতিক (টি২০আই) ফিক্সচার হিসাবে খেলা হয়েছিল। ২০২৪ সালের আইসিসি পুরুষদের টি-টোয়েন্টি বিশ্বকাপের আগে প্রস্তুতি হিসেবে দলগুলো এই সিরিজটি ব্যবহার করছিলেন। ২০২৪ সালের মার্চ মাসে, রয়্যাল ডাচ ক্রিকেট অ্যাসোসিয়েশন (কেএনসিবি) টুর্নামেন্টের জন্য ফিক্সচার নিশ্চিত করেছে, সমস্ত ম্যাচগুলি ভিআরএ ক্রিকেট গ্রাউন্ডে খেলা হয়েছিল। যাইহোক, ১ মে ২০২৪-এ, কেএনসিবি ঘোষণা করেছে যে অনির্দিষ্ট পরিস্থিতিতে সিরিজটি স্পোর্টপার্ক ওয়েস্টভ্লিয়েটে খেলা অনুষ্ঠিত করা হয়েছিল।  আয়ারল্যান্ড এক ম্যাচ বাকি থাকতেই সিরিজ জিতে নিয়েছিল। আয়ারল্যান্ড শেষ ম্যাচে নেদারল্যান্ডসকে হারিয়ে অপরাজিত থেকে টুর্নামেন্ট শেষ করেছিল।   দলীয় সদস্য      স্কট এডওয়ার্ডস (অধিঃ, উইঃ)  ওয়েসলি বারাসি (উইঃ)  বাস দি লিডি  ড্যানিয়েল ডোরাম  আরিয়ান দত্ত  সাইব্র্যান্ড এঙ্গেলব্রেখট  ভিভিয়ান কিংমা  ফ্রেড ক্লাসেন  মাইকেল লেভিট  তেজা নিদামানুরু  ম্যাক্স ও'ডাউড  টিম প্রিঙ্গল  বিক্রমজিৎ সিং  লোগান ভ্যান বিক  পল ভ্যান মিকেরেন পল স্টার্লিং (অধিঃ)  মার্ক অ্যাডায়ার  রস অ্যাডায়ার  অ্যান্ড্রু বালবির্নি  কার্টিস ক্যাম্ফার  গ্যারেথ ডেলানি  জর্জ ডকরেল  ফিওন হ্যান্ড  গ্রাহাম হিউম  ব্যারি ম্যাকার্থি  নিল রক (উইঃ)  হ্যারি টেক্টর  লোরকান টাকার (উইঃ)  বেন হোয়াইট  ক্রেগ ইয়ং রিচি বেরিংটন (অধিঃ)  ম্যাথু ক্রস (উইঃ)  ব্র্যাড কুরি  ক্রিস গ্রিভস  অলি হাইয়ার্স  জ্যাক জার্ভিস  মাইকেল লিস্ক  গেভিন মেইন  ব্র্যান্ডন ম্যাকমুলেন  জর্জ মানসে  সাফিয়ান শরীফ  ক্রিস সোল  চার্লি টিয়ার (উইঃ)  মার্ক ওয়াট ভিসা বিলম্বের কারণে গ্রাহাম হিউম টুর্নামেন্ট থেকে বাদ পড়েছিলেন, ফিওন হ্যান্ডকে তার বদলি হিসেবে দলে যোগ করা হয়েছিল।  পয়েন্ট টেবিল  ম্যাচ ১ম টি২০আই  ২য় টি২০আই  ৩য় টি২০আই  ৪র্থ টি২০আই  ৫ম টি২০আই  ৬ষ্ঠ টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজ হোম  বিষয়শ্রেণী:২০২৪-এ ডাচ ক্রিকেট বিষয়শ্রেণী:২০২৪-এ আইরিশ ক্রিকেট বিষয়শ্রেণী:২০২৪-এ স্কটিশ ক্রিকেট বিষয়শ্রেণী:২০২৪-এ আন্তর্জাতিক ক্রিকেট প্রতিযোগিতা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৮:০৯, ১৮ মার্চ ২০২২ (ইউটিসি)  ফিরদৌস আজিম   – (অপসারণের প্রস্তাবনা দেখুনলগ দেখুন) () উল্লেখযোগ্য ব্যক্তি নন। এই নিবন্ধ উল্লেখযোগ্যতার মানদন্ডে উত্তীর্ণ হয় না বলেই মনে হচ্ছে। তাই ট্যাগ দিলাম।  কুউ পুলক  20px|link=ব্যবহারকারী আলাপ:কুউ পুলক ০৭:২৫, ৪ মার্চ ২০২২ (ইউটিসি)    ~ নাহিয়ান আলাপ ০৩:২৭, ৫ মার্চ ২০২২ (ইউটিসি)   — 37.200.165.223 (আলাপ) থেকে  এই স্বাক্ষরহীন মন্তব্যটি যোগ করা হয়েছে।  ভাই উনি একজন খ্যাতিমান মানুষ  একটু ভাল করে চেক দিন -- Masudraba7576567 (আলাপ) ১৯:০৭, ৬ মার্চ ২০২২ (ইউটিসি)  কুই পুলক ভাই একটু ভাল করে চেক করুন আমার জানা মতে এই নিবন্ধন টি ইউকিপিডিয়ায় থাকার যগ্য — 37.200.165.223 (আলাপ) থেকে  এই স্বাক্ষরহীন মন্তব্যটি যোগ করা হয়েছে।  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ভবানী শংকর বিশ্বাস ছিলেন পূর্ব পাকিস্তানের একজন বিশিষ্ট রাজনীতিবিদ। তিনি ১৯৫৪ সালে প্রথমবার এবং ১৯৬২ সালে দ্বিতীয়বার স্বতন্ত্র প্রার্থী হিসেবে পূর্ব পাকিস্তান আইনসভায় (এমএলএ) নির্বাচিত হন। ১৯৬২ থেকে ১৯৬৫ সাল পর্যন্ত তিনি পূর্ব পাকিস্তান সরকারের স্বাস্থ্য, শ্রম ও সমাজকল্যাণ মন্ত্রীর দায়িত্ব পালন করেন।  ভবানী শংকর বিশ্বাস হিন্দু সম্প্রদায়ের দেশত্যাগ এবং সাম্প্রদায়িক দাঙ্গা প্রতিরোধে গুরুত্বপূর্ণ ভূমিকা পালন করেন। তিনি হিন্দু সম্প্রদায়ের জন্য পৃথক নির্বাচন ব্যবস্থা এবং তফশিলি সম্প্রদায়ের জন্য সংরক্ষণ পদ্ধতি প্রবর্তনের পক্ষে ছিলেন এবং এ বিষয়ে তিনি আজীবন সক্রিয় ছিলেন।   ব্যক্তিজীবন  ১৯১৮ সালে ফরিদপুরের গোপালগঞ্জের মাঝিগাতি গ্রামে জন্মগ্রহণ করেন এবং ১৯৪৪ সালে কলকাতা বিশ্ববিদ্যালয় থেকে স্নাতক লাভ করেন। তার পুত্র দুলাল বিশ্বাস বাংলাদেশের ন্যাশনাল ফেডারেশন অব ইয়ুথ অর্গানাইজেশনের সভাপতি ছিলেন। তথ্যসূত্র   বিষয়শ্রেণী:১৯১৮-এ জন্ম বিষয়শ্রেণী:২০১১-এ মৃত্যু বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:গোপালগঞ্জ জেলার রাজনীতিবিদ
ম্যাডেলিন অলব্রাইট (Madeleine Albright) (১৫ মে ১৯৩৭ম্যাডেলিন অলব্রাইট আর নেই, মানব জমিন, ২৪ মার্চ ২০২২ - ২৪ মার্চ ২০২২প্রথম নারী মার্কিন পররাষ্ট্রমন্ত্রী ম্যাডেলিন অলব্রাইট আর নেই, ইত্তেফাক, ২৪ মার্চ ২০২২) মার্কিন যুক্তরাষ্ট্রের প্রাক্তন পররাষ্ট্রমন্ত্রী (Secretary of State)। তিনি প্রথম মহিলা যিনি এই পদে নিযুক্ত হন। ইতঃপূর্বে তিনি জাতিসংঘে যুক্তরাষ্ট্রের দূত হিসেবেও নিযুক্ত ছিলেন।  জন্ম ও কর্মজীবন ১৯৩৭ সালে তৎকালীন চেকোস্লোভাকিয়ার প্রাগে জন্মগ্রহণ করেন অলব্রাইট। তিনি ছিলেন চেকোস্লোভাকিয়ার এক কূটনীতিকের কন্যা। ১৯৩৯ সালে নাৎসী জার্মানি তার দেশ দখল করার পর তার পিতাকে জোরপূর্বক নির্বাসনে পাঠানো হয়েছিল। ১৯৪৮ সালে যুক্তরাষ্ট্রে পাড়ি জমান অলব্রাইট। একই বছর তার পরিবারও রাজনৈতিক আশ্রয় চেয়ে আবেদন করে। তিনি ১৯৯৭ সালে সাবেক প্রেসিডেন্ট বিল ক্লিনটনের সরকারে পররাষ্ট্রমন্ত্রী হিসেবে দায়িত্ব লাভ করেন। যুক্তরাষ্ট্রের ইতিহাসে প্রথম নারী পররাষ্ট্রমন্ত্রী ছিলেন তিনি। তাকে বলা হয় ‘চ্যাপিয়ন অব ডেমোক্রেসি’। তিনি কসোভোতে জাতি নিধন বন্ধে অবদান রেখেছিলেন। ব্যক্তিগত জীবন অলব্রাইট ১৯৫৯ সালে শিকাগোর মেডিল-প্যাটারসন সংবাদপত্র পরিবারের উত্তরসুরি সাংবাদিক জোসেফ অলব্রাইটকে বিয়ে করেন। তাদের তিনটি কন্যা। ১৯৮৩ সালে তাদের বিবাহবিচ্ছেদ হয়।  পুরস্কার  স্বাধীনতা পদক - ২০১২   তথ্যসূত্র   বিষয়শ্রেণী:মার্কিন পররাষ্ট্রমন্ত্রী বিষয়শ্রেণী:১৯৩৭-এ জন্ম বিষয়শ্রেণী:চেক ইহুদি বংশোদ্ভূত মার্কিন ব্যক্তি বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০২২-এ মৃত্যু বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:মার্কিন যুক্তরাষ্ট্রের রাষ্ট্রদূত বিষয়শ্রেণী:মার্কিন নারী রাষ্ট্রদূত বিষয়শ্রেণী:মার্কিন নারী স্মৃতিকথাকার বিষয়শ্রেণী:মার্কিন রাষ্ট্রবিজ্ঞানী বিষয়শ্রেণী:ডেনভারের ব্যক্তি বিষয়শ্রেণী:জাতিসংঘে মার্কিন যুক্তরাষ্ট্রের স্থায়ী প্রতিনিধি বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:২০শ শতাব্দীর মার্কিন কূটনীতিবিদ বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:মার্কিন আত্মজীবনীকার বিষয়শ্রেণী:মার্কিন নারী আত্মজীবনীকার বিষয়শ্রেণী:২১শ শতাব্দীর মার্কিন স্মৃতিকথাকার